《续十虫吟４》
宋代·舒岳祥

虫有齧菊羊，齧脑脑则死。
不谓食且尽，细察理不尔。
微躯细於食，玄甲而利嘴。
顶上一粟红，鲜明大如虮。
方当四五月，苗盛新怒起。
上下截其茎，於中寄生子。
脑瘁子乃哉，分枝从此始。
种菊须摘脑，不摘分披靡。
理有捐而益，未用分愠喜。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。